Anexa nr. 1

**NOTA DE FUNDAMENTARE**

**la proiectul \_de ordin cu privire la aprobarea Instrucțiunii privind prevenirea şi reducerea contaminării cu patulină în sucul de mere şi în sucul de mere folosit ca ingredient pentru alte băuturi\_**

*denumirea proiectului actului normativ*

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
| Proiectul de ordin cu privire la aprobarea Instrucțiunii privind prevenirea şi reducerea contaminării cu patulină în sucul de mere și în sucul de mere folosit ca ingredient pentru alte băuturi este elaborat de către Ministerul Agriculturii și Industriei Alimentare. Subdiviziunea: Direcția industrie alimentară. |
| **2. Condițiile ce au impus elaborarea proiectului actului normativ** |
| 2.1. Temeiul legal sau, după caz, sursa proiectului actului normativ  Proiectul de ordin este elaborat în vederea implementării punctului 239 din Anexa A la Clusterul 5 Resurse naturale, agricultură și coeziune, Capitolul 11: Agricultura și dezvoltarea rurală, al Programului național de aderare a Republicii Moldova la Uniunea Europeană pentru anii 2025-2029, aprobat prin Hotărârea Guvernului nr. 306/2025.  Totodată, proiectul de ordin este elaborat în temeiul art. 11 alin (2) din Legea nr. 10/2009 privind supravegherea de stat a sănătății publice (Monitorul Oficial al Republicii Moldova, 2009, nr. 67, art. 183), art. 7 alin. (2), art. 8 alin (8) din legea nr. 206/2018 privind siguranța alimentelor (Monitorul Oficial al Republicii Moldova, 2019, nr. 59-65, art. 120), pct. 7. sbp. 3) din Hotărârea Guvernului nr. 695/2017 cu privire la organizarea și funcționarea Ministerului Agriculturii și Industriei Alimentare (Monitorul Oficial al Republicii Moldova 2017, nr. 322-328, art. 797). |
| 2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative |
| Siguranța alimentelor reprezintă o prioritate, în special ce tine de contaminarea produselor alimentare cu micotoxine. Una dintre micotoxine care poate fi întâlnită des în sucul de mere este *patulina* - o micotoxină produsă în principal de specii ale genului Penicillium, Aspergillus și Byssochlamys. Patulina apare, de regulă, în fructele afectate de mucegai și poate contamina sucul obținut din acestea, precum și băuturile care conțin suc de mere ca ingredient.  Regulamentul sanitar privind nivelurile maxime pentru anumiți contaminanți din produsele alimentare, aprobat prin Hotărârea Guvernului 724/2024 stabilește nivelurile maxime pentru patulină (tabelul nr. 1). Cu toate acestea, există riscul aceste limite să fie depășite, în cazul în care în loturile de suc sunt obținute din materie primă de calitate necorespunzătoare.  Tabelul nr. 1 Nivelurile maxime pentru patulină.   |  |  |  | | --- | --- | --- | | **Patulină** | **Niveluri maxime (μg/kg)** | **Observații** | | Sucuri de fructe, sucuri de fructe obținute din concentrat, sucuri de fructe concentrate și nectaruri de fructe (9) | 50 | Pentru sucul de fructe concentrat, nivelul maxim se aplică sucului reconstituit | | Băuturi spirtoase (10), cidru și alte băuturi fermentate, derivate din mere sau care conțin suc de mere | 50 |  | | Produse solide pe bază de mere, introduse pe piață pentru consumatorul final, cu excepția produselor enumerate la punctele 1.3.4 și 1.3.5 | 25 | Inclusiv compotul de mere și piureul de mere | | Suc de mere și produse solide pe bază de mere, destinate sugarilor și copiilor de vârstă mică (3), și etichetate și introduse pe piață ca atare | 10,0 | Inclusiv compotul de mere și piureul de mere  Nivelul maxim se aplică produselor gata pentru utilizare (introduse pe piață ca atare sau reconstituite conform instrucțiunilor producătorului) | | Produse alimentare ușor masticabile și ingerabile, destinate copiilor de vârstă mică (3) | 10,0 | Nivelul maxim se aplică produselor gata pentru utilizare (introduse pe piață ca atare sau reconstituite conform instrucțiunilor producătorului) |   Agenția Națională pentru Siguranța Alimentelor, conform Planului Național Multianual de Control 2023-2026, aprobat prin Ordinul Directorului General al Agenției nr.437 din 30 august 2023, monitorizează conținutul de contaminanți în produsele alimentare, inclusiv *patulina* în conformitate cu prevederile Regulamentului sanitar privind nivelurile maxime pentru anumiți contaminanți din produsele alimentare. Totodată, conform rapoartelor ANSA privind implementarea Planul Național Multianual de Control 2023-2026 și a Planul Național Multianual de Control 2018-2022, în perioada 2020-2024 nu au fost identificate neconformități la acest indicator.  Totuși, pentru a minimiza riscul utilizării materiei prime necorespunzătoare la producerea sucului concentrat de mere și a altor băuturi în care sucul de mere folosit ca ingredient, se propune aprobarea Instrucțiunii privind prevenirea şi reducerea contaminării cu patulină în sucul de mere și în sucul de mere folosit ca ingredient pentru alte băuturi care, conține prevederi clare care urmează a fi îndeplinite de agenții economici în vederea monitorizării, prevenirii și reducerii contaminării cu patulină în procesul de producție. |
| **3. Obiectivele urmărite și soluțiile propuse** |
| 3.1. Principalele prevederi ale proiectului și evidențierea elementelor noi  Instrucțiunea privind prevenirea și reducerea contaminării cu patulină, stabilite prevederi clare și aplicabile în toate etapele lanțului alimentar – de la recoltare, transport și depozitare, până la procesare și etichetare.  Obiectivele principale al acestei Instrucțiuni sunt:  • asigurarea unui nivel înalt de protecție a sănătății publice, în special în rândul copiilor, care reprezintă principalii consumatori de suc de mere;  • sprijinirea operatorilor economici în vederea implementării de măsuri preventive bazate pe cele mai bune practice agricole și de producere;  • prevenirea pierderilor economice generate de retragerea de pe piață a produselor neconforme.  • alinierea la cerințele europene în în domeniul de siguranței alimentelor.  Aprobarea Instrucțiunii va contribui la consolidarea cadrului legislativ național în domeniul siguranței alimentelor și la creșterea încrederii consumatorilor în produsele alimentare procesate, asigurând totodată protejarea sănătății publice și alinierea la standardele Uniunii Europene. |
| 3.2. Opțiunile alternative analizate și motivele pentru care acestea nu au fost luate în considerare |
| Nu au fost analizate |
| **4. Analiza impactului de reglementare** |
| 4.1. Impactul asupra sectorului public  Scopul prioritar pentru aprobarea Instrucțiunii privind prevenirea şi reducerea contaminării cu patulină în sucul de mere și în sucul de mere folosit ca ingredient pentru alte băuturi este asigurarea unui nivel înalt de protecție a sănătății publice, iar aceasta nu atrage după sine modificarea altor acte normative și nici nu presupun modificări structurale sau instituționale ale sistemului administrației publice. |
| 4.2. Impactul financiar și argumentarea costurilor estimative  Implementarea proiectului propus, nu necesită cheltuieli financiare suplimentare din bugetul de stat. |
| 4.3. Impactul asupra sectorului privat  Aprobarea Instrucțiunii va avea un impact economic pozitiv pe termen mediu și lung, caracterizat prin:   * Reducerea pierderilor financiare generate de retragerea de pe piață a produselor neconforme; * Evitarea sancțiunilor și a restricțiilor comerciale legate de nerespectarea legislației privind contaminanții; * Creșterea competitivității sectorului agroalimentar, prin alinierea la standardele internaționale de siguranță alimentară; * Îmbunătățirea imaginii produselor autohtone pe piața internă și externă. |
| 4.4. Impactul social  Implementarea Instrucțiunii va contribui la creșterea nivelului de siguranță alimentară pentru consumatori, în special pentru copii, care sunt cei mai vulnerabili la efectele negative ale contaminanților alimentari. Prin reducerea riscului de expunere la patulină, se vor înregistra beneficii directe asupra sănătății publice.  De asemenea, se va consolida încrederea consumatorilor în produsele procesate din fructe.  4.4.1. Impactul asupra datelor cu caracter personal  Nu se aplică.  4.4.2. Impactul asupra echității și egalității de gen  Nu se aplică. |
| 4.5. Impactul asupra mediului  Proiectul propus nu implică măsuri care să genereze impact negativ asupra mediului. Dimpotrivă, prin promovarea utilizării de materie primă de calitate și reducerea pierderilor, se contribuie la eficiența utilizării resurselor și la reducerea risipei alimentare. |
| 4.6. Alte impacturi și informații relevante |
| Nu se aplică |
| **5. Compatibilitatea proiectului actului normativ cu legislația UE** |
| 5.1. Măsuri normative necesare pentru transpunerea actelor juridice ale UE în legislația națională  Proiectul transpune [Recomandarea Comisiei 2003/598/CE](https://legislatie.just.ro/Public/DetaliiDocumentAfis/) privind prevenirea și reducerea contaminării cu patulină a sucului de mere și a sucului de mere utilizat ca ingredient în alte băuturi publicată în Jurnalul Oficial al Uniunii Europene (JOCE) nr. L 203/54, (CELEX: 32003H0598).  Principalul obiectiv al recomandării este prevenirea și reducerea contaminării cu patulină în sucul de mere și ingredientele sucului de mere din alte băuturi.  La proiect a fost elaborat un tabel de concordanță. |
| 5.2. Măsuri normative care urmăresc crearea cadrului juridic intern necesar pentru implementarea legislației UE |
| Nu se aplică. |
| **6. Avizarea și consultarea publică a proiectului actului normativ** |
| În conformitate cu prevederile pct. 171 din Regulamentul Guvernului, aprobat prin Hotărârea Guvernului nr. 610/2018 și art. 9 din Legea nr. 239/2008 privind transparența în procesul decizional, anunțul de inițiere a elaborării proiectului de ordin a fost plasat pe pagina web a Ministerului și pe portalul Particip.gov.md la data de 3octombrie 2023 ([link](https://particip.gov.md/ro/document/stages/anunt-privind-initierea-elaborarii-proiectului-de-ordin-cu-privire-la-aprobarea-normei-privind-prevenirea-si-reducerea-contaminarii-cu-patulina-in-sucul-de-mere-si-in-sucul-de-mere-folosit-ca-ingredient-pentru-alte-bauturi/15254)).  Proiectul definitivat a fost plasat pentru consultări publice. |
| **7. Concluziile expertizelor** |
| Potrivit articolelor 35 și 37 din Legea nr. 100/2017 cu privire la actele normative, proiectul de lege a fost va fi supus expertizei de compatibilitate cu legislația UE și expertizei juridice. |
| **8. Modul de încorporare a actului în cadrul normativ existent** |
| Proiectul se încorporează în sistemul actelor normative iar aprobarea acestuia nu va condiționa modificarea sau abrogarea altor acte normative. |
| **9. Măsurile necesare pentru implementarea prevederilor proiectului actului normativ** |
| Implementarea va fi asigurată de operatorii din domeniul alimentar care produc și/sau prelucrează mere, precum și cei care utilizează sucul de mere în calitate de ingredient pentru producerea altor băuturi, prin aplicarea prevederilor Instrucțiunii la etapele lanțului alimentar precum: recoltare, transport, depozitare și procesare, contribuind astfel la prevenirea contaminării cu patulină, prin utilizarea bunelor practici pe întreg lanțul de producție și asigurând un nivel ridicat de protecție a sănătății consumatorilor.  Totodată, Agenția Națională pentru Siguranța Alimentelor va efectua controale conform Planului Național Multianual de Control 2023-2026, pentru a se asigura ca patulina în sucul de mere și în alte băuturi în care sucul de mere folosit ca ingredient, nu depășește limitele maxime stabilite în Regulamentul sanitar privind nivelurile maxime pentru anumiți contaminanți din produsele alimentare, aprobat prin Hotărârea Guvernului 724/2024. |

**Secretar de Stat Andrian DIGOLEAN**

*Ex.: Maria Leahu*

*Tel.: 022-204-540*